Домашна работа по Български език- 7. клас – 4 седмица
Открийте еднородните части и определете вида им-подлози, допълнения или определения са. 
Подчертайте ги. Помагайте си с таблицата. 
Симеон и Милен седят на един чин. 
В училищния хор пеят Мариана, Светла и Гергана. 
Предадох контролните работи на Стилян и на Георги. 
Високият старец имаше дълга и побеляла коса. 
Изпратих молбата до директора и до заместник -директора. 
Пред очите им се простираше синьото и спокойно море. 
	
ЧАСТИ НА ИЗРЕЧЕНИЕТО


	
ОТКРИВА се с ВЪПРОС

	
ПОДЧЕРТАВА се


	ПОДЛОГ
	КОЙ?, КОЯ?, КОЕ?, КОИ?
	

	ДОПЪЛНЕНИЕ
	КАКВО? КОГО?
	

	ОПРЕДЕЛЕНИЕ

	КАКЪВ?, КАКВА?, КАКВО?,  КАКВИ?
ЧИЙ?, ЧИЯ?, ЧИЕ?, ЧИИ?

Домашна работа по Литература – 7. клас – 4 седмица
1. Чети гладко, препиши и знай:
„Вятър ечи, Балкан стене“ е възрожденска песен от поета Добри Чинтулов. Тя е най-често изпълняваната и до днес творба на поета. Отразява съдбините на българския народ под османска власт и е посветена на Габровското въстание от 1862 година.
Първите данни за изпълнението на песента са от 1862 г. Текстът ѝ е публикуван за първи път през 1863 г. Оригиналният текст се състои от 13 куплета, но първите 3 са най-популярни и те се изпълняват най-често. Тази творба е създадена от Добри Чинтулов като песен през учебните часове, в които е преподавал по музика. По този начин тя се разпространява и достига до целия български народ по устен път (като народна песен). Създадена, за да пробуди българския народ с цел освобождение от османското робство.
2. Отговори писмено в тетрадката,моля:
1. Кога и къде за първи път сте чули песента  „Вятър ечи, Балкан стене“? 
2. Като стихотворение или като песен е по-известен този текст на Чинтулов?
3.  С кой период от българската история е свързано стихотворението?
4. [bookmark: _Hlk147396696] С кое историческо събитие е свързано стихотворението?
5.  Кой цитат е от „Вятър ечи, Балкан стене“?

„високо той ръце простира“

„доста робство и тиранство“

„но стига толкоз да търпим“

„от сън дълбок се събуди“

